stanford-oval/wikipedia huggingface dataset:
Kálmán
Kuolema ja jälkimaine

Elämänsä loppuaikoina Kálmán sairasti jotain tuskallista tautia, joka aiheutti kovaa päänsärkyä. Italiasta tuotettu lääkäri yritti turhaan hoitaa häntä korvalle asetetuilla kääreillä, jotka kronikoitsijan kertoman mukaan imivät osan hänen aivoistaan ulos päästä. Testamentissaan Kálmán määräsi seuraajakseen poikansa Tapanin. Kálmán kuoli 3. helmikuuta 1116, ja hänet haudattiin toivomuksensa mukaisesti Székesfehérvárin basilikaan esikuvansa Tapani Pyhän rinnalle.
Kálmán oli Árpád-suvun merkittävimpiä hallitsijoita, joka vahvisti Unkaria ja laajensi sen alueita erityisesti etelän suunnassa. Hän oli huomattavan lahjakas, oppinut ja sivistystä arvostava mies, joka kuninkaana tultiin tuntemaan lisänimellä Könyves Kálmán ’Kirja-Kálmán’ (kronikoitsijan mukaan "koska hänellä oli kirjoja, joista hän toimitti päivittäiset rukoukset kuin piispa") ja joka puolalaisen aikalaiskronikoitsijan mukaan oli "tiedoiltaan kaikkia aikansa hallitsijoita etevämpi". Hänen kanonisen oikeuden tuntemustaan kiitteli itse paavi Urbanus II. Kálmánin valistuneisuudesta kertoo se tunnettu esimerkki, että hän kielsi noitaoikeudenkäynnit, koska noitia (lat. striga) ei ole olemassa (latinan striga tosin tarkoittaa paitsi noituutta harrastavaa ihmistä myös jonkinlaista henkiolentoa).
Koska valta sittemmin siirtyi hänen vastustajansa Álmosin jälkeläisille, Kálmánin jälkimainetta on kuitenkin mustannut hänen vihollisuutensa veljensä kanssa ja erityisesti Álmosin ja Bélan sokaiseminen, mahdollisesti myös epäedullinen vertailu hänen edeltäjäänsä, suosittuun sankari- ja pyhimyskuninkaaseen Ladislaus I:een.
Latvian alle 20-vuotiaiden jääkiekkomaajoukkue

Latvian alle 20-vuotiaiden jääkiekkomaajoukkue edustaa Latviaa Jääkiekon nuorten maailmanmestaruuskilpailuissa ja muissa kansainvälisissä ikäluokan otteluissa. Joukkue ei ole voittanut yhtään arvokisamitalia.
Uudelleen itsenäistyttyään Latvia joutui aloittamaan maailmanmestaruuskilpailut C-sarjasta. Latvian alle 20-vuotiaiden joukkue nousi ensimmäisen kerran pääsarjaan vuoden 2006 kilpailuihin. Joukkueen paras sijoitus on vuoden 2022 kisoista, jolloin se ylsi 7. sijalle. Latvia nousi noihin kisoihin samana vuonna pelatuista 1. divisioonan A-lohkon kisoista. Joukkue on 2020-luvulla pelannut neljät kisat perätysten pääsarjassa, mikä on pisin jakso joukkueen historiassa.
Vuoden 2025 kisoissa Latvia voitti ensimmäistä kertaa Kanadan kisojen historiassa, voittomaalikilpailun jälkeen lukemin 3–2.
Sijoitukset maailmanmestaruuskilpailuissa

| --- | --- |
 1993 – C-sarjan karsinta; 2.  1994 – C-sarja; 2.  1995 – C1-sarja; 1. (nousi B-sarjaan)  1996 – B-sarja; 2.  1997 – B-sarja; 2.  1998 – B-sarja; 4.  1999 – B-sarja; 5.  2000 – B-sarja; 7.  2001 – 1. divisioona; 8. (putosi 2. divisioonaan)  2002 – 2. divisioona; 3. (nousi 1. divisioonaan)  2003 – 1. divisioona, lohko B; 4.  2004 – 1. divisioona, lohko A; 3.  2005 – 1. divisioona, lohko B; 1. (nousi pääsarjaan)  2006 – 9. (putosi 1. divisioonaan)  2007 – 1. divisioona, lohko A; 2.  2008 – 1. divisioona, lohko B; 1. (nousi pääsarjaan)  2009 – 8.  2010 – 9. (putosi 1. divisioonaan):  2011 – 1. divisioona, lohko-A; 1. (nousi pääsarjaan)  2012 – 9.  2013 – 10. (putosi 1. divisioonaan)  2014 – 1. divisioona, lohko A; 2.  2015 – 1. divisioona, lohko A; 3.  2016 – 1. divisioona, lohko A; 1. (nousi pääsarjaan)  2017 – 10. (putosi 1. divisioonaan)  2018 – 1. divisioona, lohko A; 2.  2019 – 1. divisioona, lohko A; 4.  2020 – 1. divisioona, lohko A; 2.  2021 – 1. divisioona, lohko A:n turnaus peruttiin koronaviruspandemian vuoksi.  2022 – 1. divisioona, lohko A; 2. (nousi pääsarjaan)  2022 – 7.  2023 – 9.  2024 – 8.
Aiheesta muualla

Latvian jääkiekkoliiton sivusto (latviaksi)
Latvia nationalteamsoficehockeyssä (englanniksi)
Latvia IIHF:n sivuilla (englanniksi)
A Day to Remember

| A Day to Remember |
| --- | --- |
 A Day to Remember esiintymässä vuonna 2016.
Tiedot
Toiminnassa:  2003–
Tyylilaji:  post-hardcore pop-punk metalcore
Kotipaikka:   Ocala, Florida, Yhdysvallat
Laulukieli:  englanti
Jäsenet:  Jeremy McKinnon, laulu   Kevin Skaff, kitara   Neil Westfall, kitara   Joshua Woodard, bassokitara   Alex Shelnutt, rummut  
Levy-yhtiö:  Victory Records   Indianola Records  
Aiheesta muualla
Kotisivut
Infobox OKNimi-testi OK: 
A Day to Remember on yhdysvaltalainen post-hardcore-yhtye, joka perustettiin vuonna 2003.
Suomessa yhtye on esiintynyt Provinssirock-festivaaleilla kesäkuussa 2010, Eastpak Antidote -kiertueella lokakuussa 2011 ja Rock the Beach -festivaaleilla kesäkuussa 2013.
Jäsenet > Nykyiset

Jeremy McKinnon – laulu
Kevin Skaff – kitara
Neil Westfall – kitara
Joshua Woodard – bassokitara
Alex Shelnutt – rummut
Jeremy McKinnon
Joshua Woodard
Neil Westfall
Alex Shelnutt & Joshua
Kevin Skaff
Jäsenet > Entiset

Tom Denney - kitara (2003–2009)
Bobby Scruggs - rummut (2003–2006)
Brandon Roberts - rummut (2006)
Diskografia > Albumit

And Their Name Was Treason (2005)
For Those Who Have Heart (2007)
Homesick (2009)
What Separates Me From You (2010)
Common Courtesy (2013)
Bad Vibrations (2016)
You're Welcome (2021)
Aiheesta muualla

Wikimedia Commonsissa on kuvia tai muita tiedostoja aiheesta .
A Day to Rememberin virallinen verkkosivut (englanniksi)
A Day to Remember Myspacessa (englanniksi)
Marina (Kreikan ja Tanskan prinsessa)
Aiheesta muualla

Kuvia tai muita tiedostoja aiheesta Marina (Kreikan ja Tanskan prinsessa) Wikimedia Commonsissa
Kun George sai Marinan, Suomen Kuvalehti, 17.12.1934, nro 51-52, s. 20, Kansalliskirjaston digitaaliset aineistot
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Yhdysvallat 
Taiteenala:  ULAN
Carl G. Gahmberg

Carl Gustav Gahmberg (s. 11. helmikuuta 1942 Kirkkonummi) on biokemisti ja Helsingin yliopiston biokemian emeritusprofessori.
Gahmberg on saanut monia tunnustuksia urallaan. Vuonna 1981 hän sai nuoren tutkijan Anders Jahre -palkinnon. Hänet valittiin Suomalaisen Tiedeakatemian jäseneksi vuonna 1982. Hän on ollut Suomen Tiedeseuran jäsen vuodesta 1983 ja toimi sen  pysyvänä sihteerinä 1992–2018. Hän on myös Ruotsin kuninkaallisen tiedeakatemian ja lukuisien muiden kansainvälisten tiedeakatemioiden jäsen. Hän on ollut esimerkiksi Academia Europæan jäsen vuodesta 1989 lähtien. Vuonna 1995 Professoriliitto nimesi hänet Vuoden professoriksi. Vuonna 1997 hänelle myönnettiin Matti Äyräpään palkinto ja 2010 J. W. Runebergin palkinto.
Aiheesta muualla

Carl G. Gahmberg Helsingin yliopiston tutkimustietokannassa.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Israel  Suomi (KANTO)  Yhdysvallat  Alankomaat 
Tieteilijät:  CiNii  ORCID  Scopus 
Henkilöt:  Biografiskt Lexikon  Uppslagsverket Finland 
Muut:  IdRef
Too Much Too Soon

| Too Much Too Soon New York Dolls |
| --- | --- | --- |

New York Dolls: Too Much Too Soon 1974
Studioalbumin tiedot
 Julkaistu: 10.5.1974
 Tuottaja(t): George Shadow Morton
 Tyylilaji: glam rock, protopunk
 Levy-yhtiö: Mercury Records
New York Dolls muut julkaisut
| New York Dolls 1973 | Too Much Too Soon 1974 | One Day It Will Please Us To Remember Even This 2006 |
Too Much Too Soon on yhdysvaltalaisen glam rock- ja protopunk-yhtye New York Dollsin toinen ja viimeinen studioalbumi 1970-luvulla. Mercury Records julkaisi albumin 10. toukokuuta 1974, ja se äänitettiin samana vuonna A&R Studioilla New Yorkissa. Albumin tuotti The Shangri Las -yhtyeen tuottaja ja säveltäjä George Shadow Morton.
Tuotanto

Shadow Mortonin ollessa ohjaksissa Too Much Too Soon sisälsi monia hänen tuotannolleen tyypillisiä tekniikoita, jotka olivat Shangri-Las-faneille tuttuja, erityisesti äänitehosteiden, kuten aseen laukauksien, ja vahvojen naislaulajien käyttö taustalauluissa.
Albumilla oli myös enemmän cover-kappaleita kuin yhtyeen debyyttialbumilla. Mukana on yhtyeen tulkinta The Cadetsin vuoden 1956 hitistä ”Stranded in the Jungle” sekä Archie Bellin vuoden 1969 hitistä ”There's Gonna Be a Showdown” ja blueslegenda Sonny Boy Williamsonin kappaleesta ”Don't Start Me Talkin'”.
Kitaristi Johnny Thunders kirjoitti albumille ”Chatterbox”-kappaleen, jossa hän oli ensimmäistä kertaa päälaulaja.
Albumi sai nimensä päihteiden yliannostukseen kuolleen näyttelijän Diana Barrymoren omaelämäkerran mukaan, ja levy on omistettu hänen muistolleen. Musiikkitoimittaja Jon Savagen mukaan albumin nimi oli enemmän kuin osuva myös Dollsille itselleen bändin jäsenten alkoholismista ja muista ongelmista johtuen, mukaan lukien kitaristi Thundersin heroiinin käyttö.
Levyn vastaanotto

Levy sai ristiriitaisen vastaanoton. Kriitikot ylistivät levyä, mutta ostava yleisö ei innostunut siitä alkuunkaan. Albumilta julkaistiin kaksi singleä albumin mainostamiseksi—”Stranded in the Jungle” / ”Who Are the Mystery Girls?” heinäkuussa 1974 ja ”There's Gonna Be A Showdown” / ”Puss 'n' Boots” syyskuussa 1974—mutta kumpikaan ei menestynyt.
Albumi ei saavuttanut kaupallista menestystä, ja yhtye hajosi vuotta myöhemmin albumin kiertueen jälkeen. Yhtye kuitenkin palasi yhteen 2000-luvulla eri kokoonpanolla, mikä johti uusiin studioalbumeihin.
Guns n Roses levytti vuonna 1993 cover-version kappaleesta ”Human Being” albumilleen The Spaghetti Incident?.
Kappaleet

"Babylon" (David Johansen, Johnny Thunders) - 3:31
"Stranded in the Jungle" (James Johnson, Ernestine Smith, Al Curry) - 3:49
"Who Are the Mystery Girls?" (Johansen, Thunders) - 3:07
"(There's Gonna Be A) Showdown" (Kenny Gamble, Leon Huff) - 3:37
"It's Too Late" (Johansen, Thunders) - 4:35
"Puss 'n' Boots" (Johansen, Sylvain Sylvain) - 3:06
"Chatterbox" (Thunders) - 2:26
"Bad Detective" (Kenny Lewis) - 3:37
"Don't Start Me Talkin'" (Sonny Boy Williamson II) - 3:12
"Human Being" (Johansen, Thunders) - 5:44
Muusikot

New York Dolls:
David Johansen – laulu, huuliharppu,
Johnny Thunders – kitara, laulu kappaleessa "Chatterbox"
Sylvain Sylvain – kitara, piano, taustalaulu
Arthur Kane – basso
Jerry Nolan – rummut
Eve (nimi)

| Eve |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  Eeva, Eevi, Eva, Eveleen, Eveliina, Evelina, Eveline, Evelyn, Evi, Evita, Evy, Ewa 
Nimen alkuperä:  heprean sana havva ’elämä; elämän antaja’ tai muinaisgermaaninen nimi Aveline ’pähkinäpuu’ 
Infobox OKNimi-testi OK: 
Eve on monissa kielissä käytetty naisen etunimi. Sitä voidaan pitää Eva-nimen rinnakkaismuotona tai Eveliinan lyhentymänä. Suomessa Eveä on käytetty myös Eevertin puhuttelumuotona.
Digi- ja väestötietoviraston mukaan Eve on joulukuuhun 2024 mennessä ollut Suomessa virallisena etunimenä noin 1 050–1 060 naisella. Evellä ei ole suomalaista, suomenruotsalaista eikä ortodoksista nimipäivää.
Tunnettuja Evejä

Eve Angel (s. 1983), unkarilainen pornonäyttelijä
Eve Arden (1908–1990), yhdysvaltalainen näyttelijä
Eve Arnold (1912–2012), yhdysvaltalainen valokuvaaja
Eve Babitz (1943–2021), yhdysvaltalainen kirjailija, esseisti ja taiteilija
Eve Best (s. 1971), englantilainen näyttelijä
Eve Brenner (s. 1941), ranskalainen oopperalaulaja
Eve Bunting (1928–2023), pohjoisirlantilaissyntyinen yhdysvaltalainen kirjailija
Eve Ensler (s. 1953), yhdysvaltalainen näytelmäkirjailija ja feministi
Eve Hewson (s. 1991), irlantilainen näyttelijä
Eve Hietamies (s. 1964), suomalainen kirjailija ja toimittaja
Eve Jeffers (s. 1978), Eve, yhdysvaltalainen laulaja
Eve Kivi (s. 1938), virolainen näyttelijä
Eve Kopli, virolainen laulaja
Eve Kulmala (s. 1998) suomalainen koomikko
Eve Laurence (s. 1985), yhdysvaltalainen pornonäyttelijä
Eve Meyer (1928–1977), yhdysvaltalainen malli, näyttelijä ja elokuvatuottaja
Eve Myles (s. 1978), walesilainen näyttelijä
Eve Queler (s. 1931), yhdysvaltalainen kapellimestari
Eve Savander (s. 1998), suomalainen jääkiekkoilija
Eve Torres (s. 1984), yhdysvaltalainen malli, näyttelijä ja showpainija
Eve Valois (1963–2000), Lolo Ferrari, ranskalainen pornonäyttelijä
Eve Väyrynen, suomalainen toimittaja ja radiojuontaja
Aiheesta muualla

Etunimien taivutus: Eve (Kotimaisten kielten keskuksen verkkojulkaisu)
Rottajahti

Rottajahti eli rotanpyydystys oli liittoutuneiden ilmataistelutaktiikka, jota käytettiin toisen maailmansodan lopulla Saksan ilmavoimien suihkukäyttöisiä Messerschmitt Me 262 -hävittäjäpommittajia vastaan. Menetelmää käyttivät lähinnä Hawker Tempest yksiköt. Perusajatuksena oli olla väijymässä laskeutuvia Me 262 -koneita, jolloin ne olivat pitkässä lentokentän lähestymisessään otollisia saaliita.
Rajoitettua menestystä toki saavutettiinkin, mutta saksalaiset lisäsivät tukikohtien ilmatorjuntaa. Lisäksi taistelulennolta palaavia koneita suojaamaan lähetettiin esimerkiksi Focke-Wulf Fw 190D-9 hävittäjiä lakisuojapartioksi palaaville suihkukoneille.
Penelope (nimi)

| Penelope |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Penny 
Vastineita eri kielissä:  –
Nimen alkuperä:  kreik. Penelópeia, taruhenkilön nimi 
Infobox OKNimi-testi OK: 
Penelope on kreikkalaislähtöinen naisen etunimi, jonka merkityksestä ei ole varmaa tietoa. Kreikan mytologiassa seikkailija Odysseuksella on Penelope-niminen puoliso, joka odottaa kärsivällisesti miehensä kotiinpaluuta ja torjuu kaikki ahdistelevat kosijansa. Penelopea on pidetty naisellisten hyveiden ja aviouskollisuuden vertauskuvana.
Digi- ja väestötietoviraston mukaan Suomessa on joulukuuhun 2024 mennessä tilastoitu noin 110–120 Penelopea.
Tunnettuja Penelopeja

Penélope Cruz (s. 1974), espanjalainen näyttelijä
Penelope Fitzgerald (1916–2000), brittiläinen kirjailija
Penelope Halsall (1946–2011), englantilainen kirjailija
Penelope Heyns (s. 1974), eteläafrikkalainen uimari ja olympiavoittaja
Penelope Keith (s. 1940), englantilainen näyttelijä
Penelope Knatchbull (s. 1953), brittiläinen kreivitär
Pénélope Leprevost (s. 1980), ranskalainen esteratsastaja ja olympiavoittaja
Penelope Lively (s. 1933), brittiläinen kirjailija
Penelope Ann Miller (s. 1964), yhdysvaltalainen näyttelijä
Penelope ”Penny” Mordaunt (s. 1973), brittiläinen poliitikko
Penelope ”Penny” Oleksiak (s. 2000), kanadalainen uimari ja olympiavoittaja
Penelope Spheeris (s. 1945), yhdysvaltalainen elokuvaohjaaja, tuottaja ja käsikirjoittaja
Penelope ”Penny” Valentine (1943–2003), brittiläinen musiikkitoimittaja
Penelope Wilton (s. 1946), brittiläinen näyttelijä
Kuvitteellisia Penelopeja

Penelope, kreikkalaisen mytologian henkilö
Penelope Clearwater, hahmo Harry Potter -kirjasarjassa
Penelope ”Penny” Widmore, hahmo televisiosarjassa Lost
Penelope Wilhern, päähenkilö elokuvassa Penelope
Jaska Jokusen joulu

| Jaska Jokusen joulu> A Charlie Brown Christmas |
| --- | --- |

Ohjaaja:  Bill Meléndez
Käsikirjoittaja:  Charles M. Schulz
Tuottaja:  Bill Meléndez
Säveltäjä:  Vince Guaraldi
Valmistustiedot
Valmistusmaa:  Yhdysvallat
Tuotantoyhtiö:  Lee Mendelson Films
Levittäjä:  
Ensi-ilta:  9. joulukuuta 1965
Kesto:  25 min
Alkuperäiskieli:  englanti
Aiheesta muualla
IMDb
AllMovie
Infobox OKNimi-testi OK: 
Jäljitelmä animaatiossa nähtävästä Jaska Jokusen joulukuusesta.
Jaska Jokusen joulu (engl. A Charlie Brown Christmas) on vuonna 1965 valmistunut, Charles M. Schulzin luomaan Tenavat-sarjakuvaan perustuva yhdysvaltalainen jouluaiheinen televisioanimaatio. Jaska Jokusen joulu oli ensimmäinen Tenavista tehty pidempi animaatio, ja kaikkien myöhempien tavoin siinä on käytetty oikeita lapsia ääninäyttelijöinä. Sen ohjasi Bill Meléndez, joka teki sittemmin kymmeniä Tenavat-animaatioita. Yhdysvalloissa Jaska Jokusen joulusta tuli yli 50 vuoden ajaksi televisiossa vuodesta toiseen uusittu klassikko-ohjelma. Sen jatkoksi tehtiin myöhemmin joukko eri juhlapäiviin liittyviä Tenavat-animaatioita.
Tarinassa apea Jaska Jokunen pohtii joulun todellista merkitystä ja arvostelee joulun kaupallistumista sekä sen synnyttämää ahneutta. Tellun ehdotuksesta hän yrittää ensin ohjata koulun joulunäytelmää ja lähtee sen jälkeen hankkimaan näytelmään joulukuusta. Muut nauravat Jaska Jokusen hankkimalle säälittävälle kuuselle. Lopussa kaikki kuitenkin tavoittavat oikean joulutunnelman. Juonessa on käytetty kaikkia Tenavissa tuolloin esiintyneitä hahmoja.
Ohjelma kestää 25 minuuttia.
Historia

Jaska Jokusen joulu sai alkunsa tuottaja Lee Mendelsonin aloitteesta. Hän oli kaksi vuotta aiemmin tehnyt Schulzista kertovan dokumentin A Boy Named Charlie Brown, johon oli liitetty pätkä animaatiota, mutta jota televisiokanavat eivät olleet kiinnostuneet ostamaan. Vuonna 1965 hänelle tarjottiin sen sijaan tilaisuutta tuottaa CBS-televisiokanavalle Coca-Cola Companyn sponsoroima Tenavat-aiheinen jouluohjelma, ja hän sai Schulzin innostumaan ajatuksesta. Ohjaaja Bill Meléndez ja säveltäjä Vince Guaraldi olivat olleet mukana jo A Boy Named Charlie Brownin ja sen animaatio-osuuden tekemisessä ja tulivat mukaan uuteen hankkeeseen.
Schulz, Mendelson ja Meléndez hahmottelivat Jaska Jokusen joulun käsikirjoituksen yhdessä, kertomansa mukaan muutamassa päivässä. Myös animaatio tehtiin kiireellä. Tuon ajan tavoista poiketen ääninäyttelijöinä päätettiin käyttää pelkästään lapsia, pääosin kokemattomia. Schulzin tahdosta animaatiossa ei käytetty taustanaurua, Ressulle ei äänitetty lainkaan vuorosanoja ja tarinaan liitettiin uskonnollinen kohtaus, jossa Eppu selittää joulun merkityksen lainaamalla sanantarkasti Luukkaan evankeliumin kertomusta Jeesuksen syntymästä Kuningas Jaakon Raamatun vanhahtavalla englannilla.
CBS:n johto ei ollut Jaska Jokusen jouluun lainkaan tyytyväinen sen teknisen kömpelyyden, eräiden epätavanomaisten piirteiden ja arveluttavana pidetyn uskonnollisen painotuksen vuoksi, mutta päätti kaikesta huolimatta esittää ohjelman. Ensiesitys oli 9. joulukuuta 1965, ja sitä katsoi lähes puolet yhdysvaltalaisista tv-katsojista. Jaska Jokusen joulu sai Yhdysvalloissa hyvin myönteisen vastaanoton ja se palkittiin Peabody-palkinnolla ja parhaan lastenohjelman Primetime Emmyllä.
Koska Coca-Colan sponsorisopimus päättyi muutaman vuoden kuluttua, Jaska Jokusen joulun myöhemmistä tv-esityksistä leikattiin alusta ja lopusta pois Coca-Cola-mainoksia sisältäneitä kohtia.
Ohjelmaa esitettiin pitkään Yhdysvaltain televisiossa joka joulu, vuoteen 2000 saakka CBS:llä ja sen jälkeen ABC:llä, kunnes vuonna 2020 sen ja kahden muun suositun Tenavat-piirretyn, Se on suuri kurpitsa, Jaska Jokusen (1966) ja Jaska Jokusen kiitospäivän (1973) esitysoikeudet siirtyivät Apple TV+ -suoratoistopalvelulle. Jaska Jokusen joulu oli tuohon saakka Yhdysvaltain pitkäikäisin vuosittain uusittu piirrosohjelma (Petteri punakuono -niminen ohjelma on vuoden vanhempi, mutta se on nukkeanimaatio).
Musiikki

Vince Guaraldin Jaska Jokusen jouluun säveltämä pääosin jazz-tyylinen taustamusiikki on muodostunut hyvin suosituksi. Guaraldi käytti siinä uudelleen joitain A Boy Named Charlie Brown -dokumenttiin säveltämiään kappaleita, joista varsinkin pianokappale ”Linus and Lucy” sai Jaska Jokusen joulussa aseman Tenavien tunnusmusiikkina. Myös avauskohtauksessa kuultava Lee Mendelsonin itsensä sanoittama laulu ”Christmas Time Is Here” on muodostunut Yhdysvalloissa klassikoksi, jonka lukuisat artistit ovat levyttäneet joulumusiikkia sisältäville levyilleen. Jaska Jokusen joulun musiikista koottu soundtrack-albumi liitettiin vuonna 2012 Yhdysvaltain kongressin kirjaston ylläpitämään kansalliseen ääniterekisteriin sillä perusteella, että se ”esitteli jazzin miljoonille kuulijoille”.
Kirjasovitukset

Jaska Jokusen joulun pohjalta on julkaistu useita kuvakirjoja ja muita oheistuotteita. Yksi kuvakirja on julkaistu suomeksi vuonna 1969 nimellä Jaska Jokusen joulu.
Ääninäyttelijät

| Alkuperäinen ääninäyttelijä | Suomenkielinen ääninäyttelijä (vuoden 2020 dubbaus) | Rooli |
| --- | --- | --- |
| Peter Robbins | Vilho Virtanen | Jaska Jokunen |
| Tracy Stratford | Alissa Kovalainen | Tellu |
| Cathy Steinberg | Alissa Kovalainen | Salli Jokunen |
| Christopher Shea | Elton Hämäläinen | Eppu |
| Chris Doran | Kaapo Karinen | Amadeus |
| Chris Doran | Leevi Ikävalko | Pave |
| Sally Dryer | Tuuli Koskela | Lippe |
| Karen Mendelson | Pihla Ollila | Kielo |
| Ann Altieri | Ellen Jokinen | Kutri |
| Geoffrey Ornstein | Daniel Itzkovitz | Rapa-Ripa |
| Bill Meléndez | Bill Meléndez | Ressu |
Aiheesta muualla

Jaska Jokusen joulu Internet Movie Databasessa (englanniksi)
Tenavat
| --- | --- |
Henkilöitä: Charles M. Schulz • Bill Meléndez • Vince Guaraldi • Lee Mendelson • Robert L. Short
Hahmot: Luettelo Tenavien hahmoista • Jaska Jokunen • Ressu • Tellu • Eppu • Amadeus • Salli • Piparminttu-Pipsa • Maisa • Kaustinen • Sami • Rapa-Ripa • Lippe • Kielo • Pave • Kutri • Toisto • Pieni punatukkainen tyttö • Suuri kurpitsa
Animaatiot: Luettelo Tenavat-animaatioista • Jaska Jokusen joulu (1965) • Eläköön, Jaska Jokunen! (1969) • Ressu lähtee maailmalle (1972) • Kisa on kova, Jaska Jokunen (1977) • Hyvää matkaa Jaska Jokunen (1980) • Tenavat-elokuva (2015)
Muuta: Li’l Folks • You’re A Good Man, Charlie Brown
Ferganan alue

| Ferganan alue |
| --- | --- |
 Kokandin kaanin palatsi.
 Alueen sijainti Uzbekistanin kartalla.
Valtio:  Uzbekistan
Hallinto:  
 – hallinnollinen keskus:  Fergana
Pinta-ala:  6 760 km²
Väkiluku (2024):  4 061 500
Ferganan alue (uzb. Fargʻona viloyati) on hallintoalue Uzbekistanin itäosassa. Sen keskus on Ferganan kaupunki. Alueen pinta-ala on 6 760 neliökilometriä. Asukasmäärä oli 4 061 500 vuonna 2024.
Maantiede, ilmasto ja luonto

Alue sijaitsee Ferganan laakson eteläosassa. Se rajoittuu pohjoisessa Namanganin ja Andižanin alueisiin, idässä ja etelässä Kirgisiaan ja lännessä Tadžikistaniin. So’xin ja Shohimardonin eksklaavit sijaitsevat etelässä Kirgisian alueen ympäröiminä. Pohjoisessa ovat Qoraqalpokin ja Yozyovonin arot ja etelässä Alaivuorten reuna-alue. Seutu on altis maanjäristyksille.
Seudulla vallitsee mannerilmasto. Talvet ovat melko leutoja ja kesät kuumia. Keskilämpötila on tammikuussa –3,2 ja heinäkuussa 28 astetta. Vuotuinen sademäärä on lännessä 100, idässä 170 ja vuorten rinteillä jopa 270 millimetriä. Sateita saadaan etupäässä keväällä.
Alueen luoteisrajalla virtaa Syrdarjajoki. Alaivuorilta virtaavat Isfara, Soʻx, Shohimadron ja Isfayramsoy, joiden vesi käytetään maatalouden keinokasteluun.
Suuri osa pinta-alasta on maatalouskäytössä. Pohjoisen aavikkoalueilla on heinä- ja pensaskasvillisuutta ja jokien varsilla ja vuorten rinteillä metsiä. Syrdarjan rantametsien ja Alaivuorten rinteiden eläinkuntaan kuuluvat villisika, susi, kettu, jänis, mäyrä ja kuhertajagaselli. Alueelle on tuotu piisami ja nutria. Lintuja ja matelijoita on paljon ja vesistöissä on eri kalalajeja.
Hallinnollinen jako ja asutus

Vuonna 1938 perustettuun alueeseen kuuluvat aluetasoiset Ferganan, Kokandin, Margʻilonin ja Quvasoyn kaupungit sekä 15 piirikuntaa: Bagʻdod, Beshariq, Buvayda, Dangʻara, Fergana, Furqat, Oltiariq, Oʻzbekiston, Qoʻshtepa, Quva, Rishton, Soʻx, Toshloq, Uchkoʻprik ja Yozyovon. Muut kaupungit ovat suuruusjärjestyksessä Quva, Rishton, Yaypan, Beshariq ja Tinchlik. Taajamia on 194 ja maaseutuasutuksia 999.
Asukkaat ovat etupäässä uzbekkeja (90 %). Lisäksi on muun muassa tadžikkeja (6 %), kirgiisejä (2 %) ja venäläisiä (1 %). Kaupunkiväestön osuus oli 57 prosenttia vuonna 2024.
Talous ja liikenne

Ferganan alueen pääelinkeinot ovat maatalous ja teollisuus. Viljelysmaata on 253 400 hehtaaria, josta lähes puolet tuottaa viljaa ja kolmasosa puuvillaa. Lisäksi viljellään vihanneksia, perunaa, sokeriruokoa ja hedelmiä sekä tuotetaan silkkikuitua. Tuotantoeläimiä ovat naudat, lampaat, vuohet ja siipikarja.
Alueella on tekstiili-, öljyjalostus-, elintarvike-, kemian ja rakennustarviketeollisuutta. Sähköenergiaa tuottavat Ferganan, Kokandin ja Quvasoyn lämpövoimalat.
Alueelta on maantie- ja rautatieyhteydet Taškentiin, Margilaniin ja Andižaniin. Ferganassa on lentoasema.